धुळीचे वादळ कोणासाठी जास्त धोकादायक

मुंबई : गेल्या काही दिवसांपासून हवामानात सतत बदल होत आहेत. उष्ण वारे आणि धुळीच्या वादळांमुळे वातावरणातील प्रदूषणाची पातळी वाढली आहे. वातावरणातील बदलामुळे तुमच्या आरोग्याकडे लक्ष देण्याची गरज असते. आरोग्याकडे लक्ष नाही दिल्यामुळे गंभीर आजार होऊ शकतात. अशा परिस्थितीत श्वसनाच्या आजारांपासून ते त्वचेच्या समस्यांचा धोका वाढला आहे. विशेषतः लहान मुले, वृद्ध आणि आधीच आजारी असलेल्या लोकांच्या आरोग्यावर याचा वाईट परिणाम होऊ शकतो. धुळीचे वादळ कोणासाठी जास्त धोकादायक असू शकते, त्यामुळे कोणत्या आरोग्य समस्या उद्भवू शकतात आणि ते टाळण्याचे मार्ग कोणते आहेत ते जाणून घेऊया.

अनेकांना धुळीमुळे त्रास होतो. धुळीचे वादळ कोणालाही हानी पोहोचवू शकते, परंतु काही लोकांवर लवकर आणि गंभीर परिणाम होतात. दमा आणि श्वसनाच्या आजारांनी ग्रस्त असलेल्या लोकांमध्ये आधीच श्वसनमार्ग संवेदनशील असतो आणि धुळीचे कण त्यांच्या समस्या वाढवू शकतात. मुलांमध्ये रोगप्रतिकारक शक्ती कमकुवत असते आणि वृद्धांची रोगप्रतिकारक शक्ती वयानुसार कमी होते, ज्यामुळे त्यांना लवकर संसर्ग होऊ शकतो.

हेही वाचा – जगात पुन्हा भारताचा डंका ; जपानला मागे टाकत भारत बनला जगातील चौथी सर्वात मोठी अर्थव्यवस्था

याशिवाय, ज्या लोकांना धूळ किंवा इतर प्रदूषकांपासून ऍलर्जी आहे त्यांना त्वचेवर पुरळ येणे, डोळ्यांची जळजळ होणे आणि शिंका येणे यासारख्या समस्या येऊ शकतात. तसेच, प्रदूषणाचा रक्तदाब आणि हृदय गतीवर परिणाम होतो, ज्यामुळे हृदयरोग्यांचा धोका वाढतो. तज्ञांच्या मते, की धुळीच्या वादळांमुळे अनेक आरोग्य समस्या उद्भवू शकतात. धुळीचे बारीक कण फुफ्फुसांमध्ये प्रवेश करू शकतात आणि श्वसनमार्गात अडथळा निर्माण करू शकतात, ज्यामुळे श्वास घेण्यास त्रास होणे, खोकला येणे आणि छातीत जडपणा येणे यासारख्या समस्या उद्भवतात. धूळ डोळ्यांत जाऊ शकते आणि जळजळ, लालसरपणा आणि संसर्ग होऊ शकते. कॉन्टॅक्ट लेन्स घालणाऱ्या लोकांनी विशेषतः काळजी घ्यावी, कारण धूळ लेन्समध्ये अडकू शकते आणि संसर्ग होऊ शकते. धुळीमुळे त्वचेच्या समस्या जसे की ऍलर्जी, पुरळ, खाज सुटणे आणि मुरुमे होऊ शकतात. धुळीच्या वातावरणात जास्त वेळ राहिल्याने शरीरात ऑक्सिजनची कमतरता निर्माण होऊ शकते, ज्यामुळे डोकेदुखी आणि थकवा येतो. जर एखादी व्यक्ती सतत धुळीच्या आणि प्रदूषित वातावरणात राहत असेल तर त्याची रोगप्रतिकारक शक्ती कमकुवत होऊ शकते, ज्यामुळे पुन्हा पुन्हा आजारी पडण्याची शक्यता वाढते.

उन्हाळ्यात स्वत:ची काळजी कशी घ्यावी…..

घराबाहेर पडताना मास्क घाला, विशेषतः N95 मास्क वापरा.

डोळ्यांचे रक्षण करण्यासाठी चष्मा घाला, जेणेकरून धूळ तुमच्या डोळ्यात जाणार नाही.

वादळाच्या वेळी घरातच रहा आणि खिडक्या आणि दारे बंद ठेवा.

घरात एअर प्युरिफायर वापरा.

शरीर हायड्रेटेड ठेवण्यासाठी आणि विषारी घटक बाहेर टाकण्यासाठी दिवसभर भरपूर पाणी प्या.

घरी आल्यानंतर हात, पाय आणि चेहरा चांगले धुवा.